**CONTRACT №\_\_\_\_\_**

**de participare la Expoziția Internațională Specializată „Infoinvent”**

„\_\_\_\_” \_\_\_\_\_\_\_\_\_\_\_\_\_\_\_\_ 2019 or. Chișinău

**Agenţia de Stat pentru Proprietatea Intelectuală (AGEPI)**, numită în continuare „Organizator”, în persoana **Directorului general interimar** **Andrei POPA**, care acționează în baza Legii nr.114 din 03.07.2014 cu privire la Agenția de Stat pentru Proprietatea Intelectuală, şi **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** numit(ă) în continuare „Participant”, în persoana **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, care acționează în baza Statutului, ambele numite în continuare „Părți”, au încheiat prezentul Contract cu privire la următoarele:

1. **OBIECTUL CONTRACTULUI**
	1. Organizatorul asigură organizarea şi desfăşurarea **Expoziţiei Internaţionale Specializate „Infoinvent”** (în continuare – expoziție), oferind Participantului spațiu expozițional conform **Cererii de participare** din\_\_\_\_\_\_\_\_\_\_\_\_\_\_(în continuare – Cerere), de asemenea, acordă servicii suplimentare conform Anexei la prezentul Contract. Cererea şi Anexa sunt parte integrantă a prezentului Contract.
	2. Perioada şi locul desfăşurării expoziţiei: **20-23 noiembrie 2019**, C.I.E. „Moldexpo” S.A., or. Chişinău, str. Ghioceilor, 1.
2. **DREPTURILE ŞI OBLIGAŢIILE PĂRŢILOR**
	1. **Organizatorul este obligat:**
		1. să organizeze participarea la expoziţie în conformitate cu prezentul Contract;
		2. să asigure Participantul cu actele prevăzute de prezentul Contract;
		3. să asigure serviciile convenite de către părţi în temeiul prezentului Contract şi al Anexei la prezentul Contract.
	2. **Drepturile Organizatorului:**
		1. în cazul în care Participantul nu a ocupat standul care i-a fost repartizat până la începutul expoziţiei, Organizatorul are dreptul să folosească standul respectiv la discreția proprie;
		2. în cazul în care intervin necesități tehnice neprevăzute anterior, Organizatorul are dreptul să schimbe locul de plasare a standului alocat Participantului sau să modifice forma acestuia, fără a-i micșora suprafața expozițională. În alte cazuri, schimbările pot fi efectuate doar cu acordul Participantului. Planul de montaj al expoziţiei în ansamblu, schimbarea acestuia sau schimbarea unor anumite detalii ţin de competenţa Organizatorului.
	3. **Participantul este obligat:**
		1. să achite Organizatorului taxa de înregistrare în Catalogul oficial al Expoziției Internaționale Specializate „Infoinvent” (în continuare – Catalog oficial), precum și taxa de închiriere a spațiului expozițional, care include costul spațiului expozițional oferit, al serviciilor suplimentare şi al echipamentului;
		2. să coordoneze cu Organizatorul serviciile suplimentare necesare, în conformitate cu anexala Contractul de participare la expoziție. Pentru confirmarea serviciilor selectate Participantul va bifa clar spațiul liber din dreptul serviciului solicitat şi va confirma opțiunile prin semnarea anexei;
		3. să asigure sosirea în timp util a reprezentanților implicați în procesul de amenajare a propriului stand, astfel încât să nu pericliteze buna desfășurare a expoziției;
		4. să expună lucrări, ce corespund tematicii expoziției;
		5. să nu blocheze culoarele de trecere şi să nu-i deranjeze pe ceilalți participanți ai expoziției;
		6. să predea, la finele expoziției, echipamentele şi structurile modulare ale standului în stare bună. În caz de deteriorare a structurilor şi a echipamentelor, Participantul este obligat să plătească costul integral al echipamentului deteriorat;
		7. să convină împreună cu Organizatorul asupra proiectului standului şi să execute toate lucrările în conformitate cu cerințele Organizatorului, în cazul executării construcției standului de sine stătător;
		8. să efectueze demontarea și să-și retragă exponatele, materialele informative şi publicitare de pe spațiul expozițional după închiderea expoziției;
		9. să asigure prezența reprezentantului său la stand pe tot parcursul programului expoziției;
		10. să respecte normele de securitate antiincendiară şi normele de tehnică a securității, purtând răspundere pentru încălcarea acestora, conform legislației în vigoare;
		11. să nu formuleze pretenții față de Organizator, în cazuri de vătămare a reprezentanților săi, dacă pentru aceste cazuri nu poartă vina Organizatorul;
		12. să dețină la stand, în orele de program ale expoziției, toate actele necesare prevăzute de legislația în vigoare, inclusiv cele de însoțire şi proveniență a produselor expuse;
		13. să nu transmită spațiul expozițional în folosință terțelor persoane, atât în parte, cât şi în totalitate, cu titlu oneros sau gratuit, fără acordul în scris al Organizatorului;
		14. să prezinte Organizatorului, în original, actele semnate: Contractul de participare şi Anexa la prezentul Contract. Contractul şi Anexa pot fi transmise de către părţi prin fax sau e-mail, ceea ce ar confirma că expeditorul este cel indicat în Contract, cu condiția ca ulterior, Contractul şi Anexa să fie semnate în original;
		15. să obțină permisiunea Organizatorului pentru distribuirea materialelor publicitare, informative şi a altor materiale în afara standului şi lângă pavilioanele unde se desfășoară expoziția;
		16. să ceară acordul Organizatorului pentru instalarea sistemelor de sonorizare la stand. Se interzice sonorizarea la stand cu o intensitate mai mare de 60 dB;
		17. să nu demonteze standul şi să nu retragă exponatele până la închiderea expoziției.
	4. **Drepturile Participantului:**
		1. să ceară de la Organizator informații suplimentare despre condițiile de desfășurare a expoziției, potențialii participanți şi vizitatori, planul-schemă de amplasare a standurilor participanților;
		2. să rezerve loc pentru standul său expozițional, în baza Cererii de participare şi în condițiile pct. 3.3 al prezentului Contract.
3. **COSTUL CONTRACTULUI ŞI FORMA DE ACHITARE**
* Costul spațiului expozițional oferit se calculează în baza tarifului pentru un metru pătrat. Costul spațiului expozițional utilat include: structurile modulare OCTANORM; montarea/demontarea standului; setul standard de mobilier (pentru standurile-tip); lampă-spot, inscripţia denumirii companiei pe pazie; coş de gunoi; dereticarea pavilionului; iluminarea generală a pavilionului; paza generală a pavilionului în afara programului de lucru al expoziţiei.
* Costul spațiului expozițional neutilat include: dereticarea pavilionului; iluminarea generală a pavilionului; paza generală a pavilionului în afara programului de lucru al expoziţiei.
* Costul spațiului expozițional exterior include: inscripția denumirii companiei pe pazie; salubrizarea teritoriului.
* Costul taxei de înregistrare în Catalogul oficial include: plasarea textului de prezentare a lucrării în Catalogul oficial, un exemplar al catalogului; plasarea catalogului pe site, campania de mediatizare a expoziției.
	1. Suma Contractului constituie **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**. Plata se efectuează în lei moldovenești la cursul BNM din ziua plății.
	2. Participantul achită Organizatorului costul spațiului expozițional, al serviciilor suplimentare şi al echipamentului şi taxa de înregistrare în Catalogul oficial în mărime de 100%, conform clauzelor contractuale şi Cererii de participare. Plata se efectuează în termen de 5 (cinci) zile bancare de la data emiterii contului, dar nu mai târziu de 20 de zile până la deschiderea expoziției, şi reprezintă temei pentru rezervarea spațiului expozițional pentru Participant. **Comisioanele bancare pentru transferul banilor sunt suportate de către Participant**.
	3. Dacă mijloacele bănești nu vor fi încasate în termenul stabilit, Organizatorul îşi rezervă dreptul de a nu permite Participantului să participe la expoziție. În cazul în care cererea de participare este perfectată mai târziu decât perioada specificată, mijloacele bănești sunt transferate integral în contul Organizatorului până la deschiderea expoziției.
	4. Serviciile suplimentare solicitate cu 24 de ore înainte de începerea expoziției sau în timpul expoziției vor fi prestate numai după achitarea acestora şi confirmarea plății prin prezentarea documentelor relevante. În cazul neachitării sumei integrale pentru serviciile suplimentare solicitate, aceste servicii nu vor fi prestate.
	5. Pe perioada de desfășurare a expoziției, Participantul este obligat să ridice factura fiscală, având asupra sa ștampila companiei sau o procură. În cazul în care Participantul nu va ridica factura fiscală de la contabilitatea Organizatorului, ultimul o va expedia poștal după încheierea expoziției, pe adresa înscrisă în Contract, fiind considerat că serviciile prestate şi costul acestora au fost acceptate de Participant.
1. **RESPONSABILITĂŢILE PĂRŢILOR**
	1. Participantul se consideră înregistrat din momentul semnării prezentului Contract şi a anexei acestuia.
	2. Organizatorul şi Participantul își asumă responsabilitate reciprocă pentru neexecutarea sau executarea parțială a prezentului Contract în conformitate cu legislația în vigoare a Republicii Moldova.
	3. Organizatorul asigură paza generală a pavilioanelor în afara programului zilnic, fără a fi responsabil pentru pierderea sau deteriorarea bunurilor din pavilioane. Participanților li se recomandă să-și asigure bunurile prin intermediul companiilor specializate. În cazul dispariției bunurilor, Participantul este obligat să anunțe imediat Organizatorul şi Poliția.
	4. În cazul în care Participantul refuză să participe la expoziție după semnarea Contractului, taxa de înregistrare în Catalogul oficial și costul spațiului contractat, al serviciilor suplimentare şi al echipamentului nu vor fi restituite.
2. **SOLUŢIONAREA LITIGIILOR**
	1. Divergențele apărute în perioada de punere în aplicare a clauzelor prezentului Contract, vor fi examinate de către părți în scopul atingerii consensului.
	2. În cazul imposibilității soluționării divergențelor dintre părți prin negociere, orice litigiu în temeiul prezentului contract va fi transmis spre soluționare în instanța de judecată, în conformitate cu legislația în vigoare a Republicii Moldova.
3. **TERMENUL DE VALABILITATE A CONTRACTULUI**
	1. Prezentul Contract intră în vigoare la data semnării de către ambele părți şi este valabil până la executarea totală a obligațiilor contractuale.
4. **CLAUZE SUPLIMENTARE**
	1. Toate modificările la prezentul Contract vor fi valabile numai în cazul în care sunt redactate în scris şi semnate de ambele părți.
	2. Prezentul Contract este întocmit în două exemplare, câte un exemplar pentru fiecare parte, ambele având aceeași putere juridică.
5. **ADRESA, DATELE BANCARE ŞI SEMNĂTURILE PĂRŢILOR**

|  |  |
| --- | --- |
| **ORGANIZATOR:****Agenţia de Stat pentru Proprietatea Intelectuală (AGEPI)** **IDNO/cod fiscal:** 1015601000112Adresa: str. Andrei Doga nr. 24/1, MD-2024, mun. Chișinău,Тel.: (022)400-592, 400-593, fax: (022)440-119**MF-TR Chișinău Bugetul de Stat**codul băncii: TREZMD2Xcod IBAN: **MD55TRPAAA142310A15851AA** **Director general interimar Andrei POPA**Semnătura \_\_\_\_\_\_\_\_\_\_\_\_\_\_\_\_\_\_\_\_\_\_\_\_ L.Ş. | **PARTICIPANT:****Director** Semnătura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ L.Ş. |